**Notă informativă**

**la proiectul Ordinului Ministrului Finanțelor**

**,,Cu privire la modificarea Ordinului Ministrului Finanțelor nr.17/2020”**

|  |
| --- |
| **1. Denumirea autorului şi, după caz, a participanților la elaborarea proiectului** |
| Prezentul proiect de ordin este elaborat de către Ministerul Finanțelor |
| **2. Condițiile ce au impus elaborarea proiectului de act normativ şi finalitățile urmărite**  Proiectul a fost elaborat în contextul prevederilor art. XVII alin. (3) din Legea nr. 214/2024 cu privire la modificarea unor acte normative (ce vizează politica bugetar-fiscală și vamală) (Monitorul Oficial al R. Moldova, 2024, nr. 355-357 art. 545) și are drept scop corelarea normelor Ordinului Ministrului Finanțelor cu privire la aprobarea formularelor tipizate ale avizelor de plată nr.17/2020 cu prevederile legislației în vigoare.  Specificăm că, prin Legea nr. 204/2021 cu privire la modificarea unor acte normative, din sistemul taxelor locale a fost exclusă taxa de la posesorii de câini.  Totodată, conform completărilor operate în art. 280 din Codul fiscal, consiliul local poate majora impozitul pe bunurile imobiliare până la 300% pentru:  - clădirile şi terenurile neîngrijite situate în intravilan. Criteriile de încadrare în categoria clădirilor şi terenurilor neîngrijite se adoptă prin decizia autorității reprezentative şi deliberative a administrației publice locale;  - terenul agricol nelucrat timp de doi ani consecutivi, impozitul fiind perceput începând cu al treilea an, în condițiile stabilite prin decizia autorității reprezentative şi deliberative a administrației publice locale.  Astfel, în vederea racordării avizelor de plată la impozitul pe bunurile imobiliare la prevederile titlului VI din Codul fiscal, urmează a fi operate ajustări și în formularele tipizate ale avizelor de plată corespunzătoare. |
| **3.** **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul de ordin nu are drept scop armonizarea legislației naționale cu legislația Uniunii Europene. |
| **4. Principalele prevederi ale proiectului şi evidențierea elementelor noi**  Proiectul urmărește corelarea normelor Ordinului Ministrului Finanțelor cu privire la aprobarea formularelor tipizate ale avizelor de plată nr.17/2020 cu prevederile legislației în vigoare.  În acest sens se necesită:  - operarea ajustărilor în formularele tipizate ale avizelor de plată a impozitului pe bunurile imobiliare;  - abrogarea avizului de plată la taxa de la posesorii de câini. |
| **5.** **Fundamentarea economico-financiară** |
| Adoptarea prezentului proiect nu implică cheltuieli suplimentare. |
| **6. Modul de încorporare a actului în cadrul normativ în vigoare**  Aprobarea prezentului proiect de ordin nu implică modificarea altor acte normative. |
| **7. Avizarea şi consultarea publică a proiectului** |
| Proiectul va fi plasat spre consultare publică pe pagina oficială a Ministerului Finanțelor și pe portalul [www.particip.gov.md](http://www.particip.gov.md). |
| **8. Constatările expertizei anticorupție**  Potrivit art.35 alin.(5) din Legea nr.100/2017 cu privire la actele normative, expertiza anticorupție a proiectului se va realiza de autorul proiectului în conformitate cu metodologia de efectuare a expertizei anticorupție. |
| **9.** **Constatările expertizei juridice** |
| Potrivit art.37 din Legea nr. l00/2017 cu privire la actele normative, proiectul nu se supune expertizei juridice a Ministerului Justiției. |